Venemaad tabanud sajandi suurim põud kahandab  sealset teraviljasaaki ja ennustab Eesti põllupidajatele tulusat viljaeksporti. Prognooside kohaselt saadakse Venemaal tänavu oodatust kümne miljoni tonni võrra väiksem viljasaak, kirjutab Õhtuleht. Põud teeb muret ka Soome põllumeestele, kuid Õhtulehega rääkinud Eesti talunikud usuvad, et nende saak tuleb korralik ja Venemaa põud kergitab vilja kokkuostuhinda. "Eks sõltuvalt piirkonnast ja muldadest võib põud ka Eestis saake mõjutada, kuid praegu tundub, et kui midagi ei juhtu, siis tuleb korralik vilja-aasta,"  ütles Kevili põllumajandusühistu esindaja Arvo Uudeberg. Vaata ka nisu ja rapsi 20. juuli hindu Matifi börsil (novembriks)...